OʻZBEKISTON RESPUBLIKASI OLIY KENGAShINING “KORXONALAR (TAShKILOTLARNING MAXSUS RUXSATNOMALAR (LITSENZIYALAR) ASOSIDAGINA ShUGʻULLANIShGA HAQLI BOʻLGAN FAOLIYAT TURLARINING ROʻYXATI HAQIDA” 1992-YIL 14-YANVARDAGI QARORI
(resolution, 1994-04-19)

Vazirlar Mahkamasi qaror qiladi: 1. Oʻzbekiston Respublikasi Oliy Kengashining 1992-yil 14-yanvardagi qarori amal qilish va ijro etish uchun qabul qilinsin, unda: a) maxsus ruxsatnomalar (litsenziyalar) asosidagina shugʻullanishga haqli boʻlgan Oʻzbekiston Respublikasi hududidagi korxonalar (tashkilotlar) faoliyat turlarining roʻyxati tasdiqlangan (ilova qilinadi); b) belgilandiki, korxona (tashkilot) roʻyxatga kiritilgan faoliyat turlari bilan tegishli ruxsatnoma (litsenziyasiz shugʻullangan hollarda u ushbu faoliyatdan olgan barcha daromadni mahalliy budjetga oʻtkazadi va noqonuniy olingan daromad miqdorida jarima toʻlaydi. Bunday korxona tashkilotning faoliyati hakamlik sudining qarori bilan toʻxtatib qoʻyilishi mumkin. 2. Oʻzbekiston Respublikasi Oliy Kengashining 1992-yil 14-yanvardagi qarori bilan tasdiqlangan, korxona (tashkilotlar)ga roʻyxatda nazarda tutilgan faoliyat turlari bilan shugʻullanish uchun huquq beradigan maxsus ruxsatnoma (litsenziyalar berish tartibi toʻgʻrisidagi ilova qilinayotgan Nizom tasdiqlansin. Belgilansinki, litsenziyalar berish huquqiga faqat davlat boshqaruv organlari egadirlar. Respublika hududida joylashgan va koʻrsatilgan faoliyat turlari bilan shugʻullanuvchi barcha korxonalar va tashkilotlar, mulkchilik shakllaridan qatʼi nazar, 1992-yilning 1-avgustigacha ilova qilingan Nizomda nazarda tutilgan tartibda litsenziyalarni rasmiylashtiradilar. 3. Oʻzbekiston SSR Ministrlar Sovetining “Oʻzbekiston SSR territoriyasida kooperativ va yakka tartibdagi mehnat faoliyatining baʼzi turlarini taqiqlash toʻgʻrisida” 1989-yil 5-oktabrdagi 325-son qarori (OʻzSSR QT, 1989-y., 10-son, 27-modda) 1-bandining beshinchi, oʻn birinchi, yigirma sakkizinchi va yigirma toʻqqizinchi xatboshlari oʻz kuchini yoʻqotgan deb hisoblansin. 4. Ushbu qarorning bajarilishini nazorat qilish Vazirlar Mahkamasining tarmoq boʻlimlari va tegishli davlat boshqaruv organlari rahbarlariga yuklatilsin. 1. Mazkur Nizom mulkchilikning barcha shakllaridagi korxonalarga (tashkilotlarga) Oʻzbekiston Respublikasi Oliy Kengashining 1992-yil 14-yanvardagi qarori bilan tasdiqlangan roʻyxat boʻyicha faoliyatning alohida turlari bilan shugʻullanish huquqini berish uchun maxsus ruxsatnomalar (litsenziyalar) taqdim etish tartibini yoʻnaltirib turadi. 2. Maxsus ruxsatnomalar (litsenziyalar) berishga quyidagi davlat organlari vakolatlidirlar: Vazirlar Mahkamasi zarur hollarda litsenziya berish uchun tegishli boshqaruv organlari orqali oʻz huquqini oʻtkaza oladi. Roʻyxatda koʻrsatilgan faoliyat turlarining har bir guruhi boʻyicha alohida litsenziya rasmiylashtiriladi. 3. Maxsus ruxsatnoma (litsenziya) 1-ilovaga muvofiq forma boʻyicha beriladi. 4. Litsenziya olish uchun litsenziya berishga vakil qilingan organga quyidagi hujjatlarni taqdim etish zarur: ariza (2-ilova) taʼsis hujjatlari yoki ularning tasdiqlangan nusxalari; litsenziya berganlik uchun pul toʻlanganligi toʻgʻrisidagi hujjatlar; litsenziya berish uchun vakil qilingan tegishli davlat boshqaruv organlari tomonidan belgilanadigan boshqa hujjatlar. Hujjatlarni koʻrib chiqish va litsenziya berish toʻgʻrisidagi masalani hal etish bilan bogʻliq xarajatlarni qoplash uchun litsenziya berish vakolatiga ega boʻlgan organ hisobiga arizachi tomonidan ikki ming soʻm miqdorida pul oʻtkaziladi. 5. Litsenziya berganlik uchun quyidagi miqdorlarda davlat poshlinasi toʻlanadi: korxonalar va tashkilotlar uchun — 8 ming soʻm; ishlovchilarning kamida 50 foizini, nogironlar, urush, Qurolli Kuchlar faxriylari yoki pensiya yoshiga yetganlar (pensionyerlar) tashkil qiladigan korxonalar va tashkilotlar uchun, shuningdek, kichik korxonalar uchun — 4 ming soʻm. Oʻzbekiston Respublikasi Oliy Kengashining 1992-yil 14-yanvardagi qarori bilan koʻzda tutilgan faoliyat turlari bilan shugʻullanuvchi davlat korxonalari va tashkilotlariga ular uchun davlat hokimiyati va boshqaruv organlari tomonidan belgilangan ishlab chiqarish ixtisosiga muvofiq litsenziyalar ariza berilgan vaqtdan boshlab 15 kun muddatda, yigʻim va davlat poshlinasi toʻlamasdan, beriladi. Sogʻliqni saqlash organlari, tibbiy yordam koʻrsatuvchi hamda sogʻlomlashtirish va boshqa bolalar, oʻsmirlar va yoshlar lagyerlarini tashkil etish faoliyatini tekin amalga oshiruvchi boshqa muassasalar davlat poshlinasi toʻlashdan ozod etiladilar. Toʻlangan davlat poshlinasi: litsenziyalar davlat boshqaruvining respublika organlari tomonidan berilganda — respublika budjetiga; litsenziyalar hokimliklar tomonidan berilganda — tegishli mahalliy budjetga oʻtkaziladi. 6. Litsenziya berish (bermaslik) haqidagi qaror toʻgʻri rasmiylashtirilgan hujjatlar olingan kundan boshlab 30 kundan kechikmasdan qabul qilinadi. Litsenziya berish uchun vakil qilingan organ tegishli ravishda rasmiylashtirilmagan, shuningdek, amaldagi qonunchilik talablariga va mazkur Nizomga muvofiq kelmagan hujjatlar topshirilgan hollarda litsenziyalar berishni rad etish huquqiga egadir. Boshqa sabablarga koʻra, shu jumladan, maqsadga muvofiq boʻlmagan sabablarga koʻra litsenziyalar berishni rad etishga yoʻl qoʻyilmaydi. Litsenziya berishni rad etish haqidagi qaror asoslangan boʻlishi va ariza beruvchiga yozma shaklda yuborilishi kerak. Hujjatlar ariza beruvchi tomonidan qayta rasmiylashtirilgan taqdirda ular 15 kun muddat ichida takroran koʻrib chiqiladi. 7. Litsenziya berish uchun vakil qilingan organ zarur hollarda tegishli xulosalarni tayyorlash uchun mehnat shartnomalari boʻyicha haq toʻlagan holda ekspertlarni jalb qilish huquqiga egadir. 8. Litsenziya besh yil muddatga beriladi. Ariza beruvchining asosli iltimosi boʻyicha litsenziyaning amal qilish muddati, belgilangan miqdorda tegishli poshlina toʻlangan holda, yana shuncha muddatga uzaytirilishi mumkin. Litsenziya muddatini uzaytirish yozma shaklda tasdiqlanadi. 9. Faoliyat koʻrsatish uchun berilgan litsenziya uni bergan organ tomonidan quyidagi holatlarda bekor qilinishi mumkin: a) agar litsenziya olish uchun taqdim etilgan materiallarda haqiqatga toʻgʻri kelmaydigan maʼlumotlar mavjudligi aniqlansa; b) agar korxona (tashkilot) tomonidan faoliyat koʻrsatish uchun litsenziyada berilgan shartlar bajarilmasa; v) Oʻzbekiston Respublikasi qonunchiligida nazarda tutilgan boshqa hollarda. 10. Tegishli faoliyat turi uchun berilgan litsenziyani bekor qilish uchun asoslar aniqlangan taqdirda litsenziyani bergan organ korxona, tashkilotga buzilishlarni bartaraf etish toʻgʻrisida yozma koʻrsatma beradi. Agar korxona, tashkilot yozma koʻrsatma olgandan soʻng 30 kun muddat ichida faoliyat uchun berilgan litsenziyani bekor qilishga asos boʻladigan buzilishlarni bartaraf etmasa, litsenziya bergan organ uni bekor qiladi va tegishli faoliyat toʻxtatilishi kerak boʻlgan muddatni tayinlaydi. 11. Litsenziya bergan organ 3 kun muddat ichida faoliyat koʻrsatish uchun berilgan litsenziyani bekor qilish toʻgʻrisidagi qaror nusxasini korxonaga, tashkilotga va roʻyxatdan oʻtkazilgan joydagi hokimliklarga joʻnatadi. 12. Korxona, tashkilot faoliyat koʻrsatish uchun berilgan litsenziyani bekor qilish toʻgʻrisidagi qaror nusxasini olgandan soʻng 30 kun muddat ichida qarorni bekor qilish va zararni undirish uchun sudga murojaat qilish huquqiga egadir. 13. Ariza beruvchi litsenziya bermaslik yoki uning amal qilishini toʻxtatish toʻgʻrisidagi qaror yuzasidan respublika sudlariga yoki hakamlik sudlariga shikoyat qilish huquqiga egadir.